Waray-Waray News: Dako nga kompaniya han Tsina nga naghihimo hin mga medisina, plano magtukod hin laboratoryo ha Davao del Sur
Manila (28 October) -- Dinu-aw an mga opisyal hin nanngunguna nga Chinese pharmaceutical company kan Pangulo Gloria Macapagal-Arroyo kakulop agud igpahayag an ira karuyagon nga magtukod hin mga laboratoryo ha Pilipinas.
Ha panngunguna han vice president ngan chief executive officer (CEO) hini nga hi Yang Yin, dinu-aw ha paghatag hin kortesiya an mga opisyal han Jiangsu Kanion Group (JKG) ngada han Pangulo ha Shangri-la Hotel han Hangzhou, Zhejiang Province, China kakulop han aga, agud igpasabot an ira intensyon nga makagtukod hin mga laboratoryo ha Pilipinas.
ni Yang an Pangulo nga ira ginkukonsiderar en usa nga 10,000 ka hektarya nga tuna ha Davao del Sur komo posible nga lugar para han ira plano nga laboratoryo kon diin pagdudumaraon an mga pag-aram bahin han kapabilidad nga makagkultibar hin tradisyonal nga Chinese herbs, an panguna nga sangkap han mga medisina han JKG.
Usa han dagko nga pharmaceutical companies han Tsina, may-ada sobra 2,000 nga mga trabahante an JKG ngan ini nga kompaniya en ginpapalakat dida hin 48 nga mga nasud, lakip na an Hong Kong, Malaysia, Vietnam, Indonesia, Singapore, Estados Unidos, ngan ha pira nga mga lugar ha Europe.
Panguna nga mga produkto han kompaniya an tradisyonal nga Chinese herbal medicines sugad han herbal powder, herbal extracts ngan diet supplements.
Malipayon nga ginkarawat han Pangulo an kanan JKG plano pag-invest ha Pilipinas ngan ginpatapod hi Yang nga an Philippine Bureau of Food and Drugs o BFAD en maasister hiton ira kompaniya pinaagi han kanan BFAD herbal medicine license department.
Nagsiring pa an Pangulo nga maasister an gobyerno hiton JKG agud matikangan an plano hini pagtanom hin medicinal herbs ha Davao del Sur. (PIA-Eastern Samar) [top]
war_Latn war_Latn war_Latn war_Latn war_Latn war_Latn war_Latn war_Latn